CELEX: 22003D0010
Language: lt
Date: 1043971200000
Title: 2003 m. sausio 31 d. EEE jungtinio komiteto sprendimas Nr. 10/2003, iš dalies keičiantis EEE susitarimo II priedą (Techniniai reglamentai, standartai, bandymai ir sertifikavimas)

Svarbus teisinis pranešimas

|

22003D0010

Oficialusis leidinys L 094 , 10/04/2003 p. 0061 - 0062

		EEE jungtinio komiteto sprendimasNr. 10/20032003 m. sausio 31 d.iš dalies keičiantis EEE susitarimo II priedą (Techniniai reglamentai, standartai, bandymai ir sertifikavimas)EEE JUNGTINIS KOMITETAS,Atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį,kadangi:(1) Susitarimo II priedas buvo iš dalies pakeistas 1994 m. kovo 21 d. EEE jungtinio komiteto sprendimu Nr. 7/94 [1].(2) 2001 m. birželio 5 d. Europos Parlamento ir Tarybos direktyva 2001/37/EB dėl valstybių narių įstatymų ir kitų teisės aktų, taikomų tabako gaminių gamybai, pateikimui ir pardavimui, suderinimo [2], kurią reikia įtraukti į Susitarimą.(3) Direktyva 2001/37/EB panaikina Direktyvas 89/622/EEB [3] ir 90/239/EEB [4], kurios įtrauktos į Susitarimą ir vėliau dėl šios priežasties turi būti išbrauktos iš jo.(4) Norvegija toliau taiko Direktyvos 89/622/EEB adaptaciją,NUSPRENDĖ:1 straipsnisSusitarimo II priedo XXV skyrius iš dalies keičiamas taip:1. Po 2 punkto (Tarybos direktyva 90/239/EEB) įterpiamas toks punktas:"3. 32001 L 0037: 2001 m. birželio 5 d. Europos Parlamento ir Tarybos direktyva 2001/37/EB dėl valstybių narių įstatymų ir kitų teisės aktų, taikomų tabako gaminių gamybai, pateikimui ir pardavimui, suderinimo (OL L 194, 2001 7 18, p. 26).Šios direktyvos nuostatos šio Susitarimo tikslais adaptuojamos taip:a) 8 straipsnio draudimas netaikomas 2 straipsnio 4 dalyje nurodyto produkto pateikimui į Norvegijos rinką. Tačiau ši leidžianti nukrypti nuostata netaikoma draudimui parduoti "oraliniam vartojimo skirto tabako rūšis" maisto produktus primenančiu pavidalu. Be to, Norvegija visoms šio Susitarimo Susitariančiosioms Šalims, išskyrus Švediją, taiko eksporto draudimą, nustatytą 2 straipsnio 4 dalyje nurodytam produktui."2. 1 punkto (Tarybos direktyva 89/622/EEB) ir 2 punkto (Tarybos direktyva 90/239/EEB) tekstai išbraukiami.2 straipsnisDirektyvos 2001/37/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.3 straipsnisŠis sprendimas įsigalioja 2003 m. vasario 1 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį [5].4 straipsnisŠis sprendimas skelbiamas Europos Sąjungos oficialiojo leidinio EEE dalyje ir EEE priede.Priimta Briuselyje, 2003 m. sausio 31 d.EEE jungtinio komiteto varduPirmininkasP. Westerlund[1] OL L 160, 1994 6 28, p. 1.[2] OL L 194, 2001 7 18, p. 26.[3] OL L 359, 1989 12 8, p. 1.[4] OL L 137, 1990 5 30, p. 36.[5] Nurodyti konstituciniai reikalavimai.--------------------------------------------------